मुंबई इंडियंस की तरफ से फेंकेगा गुगली; 20 लाख बेस प्राइज में हुई थी बोली
IPL के आज के मैच में हरियाणा के पानीपत का रहने वाला राघव गोयल अपना पहला मैच खेलेगा। उसके करियर के इस डेब्यू मैच में परिवार वालों को उसके अच्छे प्रदर्शन की उम्मीद है। पहला ही मैच IPL की पूर्व विजेता टीम चेन्नई सुपर किग्स के खिलाफ राघव गूगली फेंकगा।
IPL के आज के मैच में हरियाणा के पानीपत का रहने वाला राघव गोयल अपना पहला मैच खेलेगा। उसके करियर के इस डेब्यू मैच में परिवार वालों को उसके अच्छे प्रदर्शन की उम्मीद है। पहला ही मैच IPL की पूर्व विजेता टीम चेन्नई सुपर किंग्स के खिलाफ राघव गुगली फेंकेगा।
चेन्नई में यह मैच दोपहर 3:30 बजे से प्रसारित होगा। इस मैच को देखने के लिए न केवल परिवार, बल्कि पानीपत वासी भी आंखें जमाकर बैठे हुए हैं।
गौरतलब है कि करीब 4 माह पहले हरियाणा के पानीपत शहर की गीता कॉलोनी के रहने वाले 21 वर्षीय राघव गोयल का IPL में चयन हुआ है। राघव को मुंबई इंडियंस ने बेस प्राइज 20 लाख रुपए में खरीदा है। वह पानीपत के इतिहास में IPL में जाने वाले पहले खिलाड़ी हैं।
कुमार कार्तिकेय की जगह मिला मौका
इंडियन प्रीमियर लीग (IPL) के 16वें सीजन में आज पहला मैच चेन्नई सुपर किंग्स (CSK) और मुंबई इंडियंस (MI) के बीच चेन्नई के एमए चिदंबरम स्टेडियम में शुरू होने जा रहा है। चेन्नई ने टॉस जीतकर पहले बॉलिंग करने का फैसला लिया है।
चेन्नई की टीम में कोई बदलाव नहीं हुआ है। वहीं, मुंबई दो बदलाव के साथ उतरेगी। मुंबई में कुमार कार्तिकेय की जगह राघव गोयल और तिलक वर्मा की जगह ट्रिस्टन स्टब्स को मौका मिला है। राघव का यह डेब्यू मैच होगा। रिपोर्ट के मुताबिक तिलक वर्मा बीमार हैं।
दोनों टीमों की प्लेइंग-11...
चेन्नई सुपर किंग्स : महेंद्र सिंह धोनी (कप्तान), ऋतुराज गायकवाड, डेवोन कॉन्वे, अजिंक्य रहाणे, मोईन अली, शिवम दूबे, रवींद्र जडेजा, मथीशा पथिराना, तुषार देशपांडे महीश तीक्षणा और दीपक चाहर।
इम्पेक्ट प्लेयर : अंबाती रायडु, मिचेल सेंटनर, सुभ्रांशु सेनापति, शेख रशीद, आकाश सिंह
मुंबई इंडियंस : रोहित शर्मा (कप्तान), ईशान किशन, कैमरून ग्रीन, सूर्यकुमार यादव, ट्रिस्टन स्टब्स, टिम डेविड, नेहल वढेरा, जोफ्रा आर्चर, पीयूष चावला, आकाश मधवाल और अरशद खान।
इम्पेक्ट प्लेयर : कुमार कार्तिकेय, रमनदीप सिंह, डेवाल्ड ब्रेविस, राघव गोयल, विष्णु विनोद
पानीपत के राघव का IPL में सिलेक्शन:पिता ने कहा- हाथ में बॉल पकड़कर सोता था, शेन वॉर्न-राशिद खान आइडल
हरियाणा के पानीपत शहर की गीता कॉलोनी के रहने वाले 21 वर्षीय राघव गोयल का IPL में चयन हुआ है। राघव को मुंबई इंडियंस ने बेस प्राइज 20 लाख रुपए में खरीदा है। वह पानीपत के इतिहास में IPL में जाने वाले पहले खिलाड़ी बन गए हैं। (पढ़ें पूरी खबर...)